Cliff kan lisensie kwyt weesGareth Cliff. Foto: Facebook ŉ Woordvoerder van die Nasionale Vervolgingsgesag (NVG), Medupi Simasiku, sê die saak is uitgestel tot 16 Maart. “Dit is uitgestel aangesien daar ŉ ondersoek sal wees oor of sy bestuurslisensie opgeskort moet word of nie.” Cliff is Dinsdagaand op die R21 vasgetrek nadat hy glo teen 182km/h gery het in ŉ 120km/h sone. Hy is aangekla van roekelose en nalatige bestuur. Cliff het gistermiddag op sy blog geskryf dat hy ŉ “dom ding gedoen het en dat daar nagevolge is.” Cliff het ook die media gekap en sê daar is verkeerdelik berig dat hy die aand in ŉ tronksel spandeer het. “As daar ŉ les is om te leer, is dit dat spoed nie net sleg is wanneer dit tot die dood lei nie, maar dit is ook nie die moeite werd nie. Bestuur veilig.”